นิโคล เทริโอ

นิโคล เทริโอ (; ชื่อเล่น: กี้ หรือ นิกกี้; เกิดวันที่ 23 มิถุนายน พ.ศ. 2515) เป็นนักร้องหญิงลูกครึ่งไทย-อเมริกัน-ฝรั่งเศสที่มีชื่อเสียงในช่วงคริสต์ทศวรรษ 1990 จากผลงานเพลงในอัลบั้ม กะ-โป-โล-คลับ (2541) และ บุษบาหน้าเป็น (2542) ซึ่งทำให้เธอเป็นศิลปินหญิงคนสุดท้ายจากค่ายจีเอ็มเอ็ม แกรมมี่ที่สามารถทำยอดขายอัลบั้มได้เกินสองล้านตลับ

ปฐมวัยและการศึกษา 
นิโคลเกิดวันที่ 23 มิถุนายน พ.ศ. 2515 เป็นลูกครึ่งไทย-อเมริกัน-ฝรั่งเศส เป็นบุตรของนางพรทิพย์ และนายโรเบิร์ต เทริโอ เกิดและเติบโตที่ รัฐแคลิฟอร์เนีย สหรัฐ เธอและครอบครัวนับถือศาสนาคริสต์นิกายโรมันคาทอลิก

เธอเริ่มศึกษาที่โรงเรียนอนุบาลทวิงเคิลสตาร์ ต่อมาจบการศึกษาระดับเกรด 1 ถึงเกรด 3 ที่โรงเรียนนานาชาติร่วมฤดี แล้วไปศึกษาต่อที่โรงเรียน Preparatory School ในระดับเกรด 4 ถึงเกรด 6 ที่สหรัฐ ก่อนที่จะกลับมาไทยอีกครั้ง และศึกษาต่อที่โรงเรียนนานาชาติร่วมฤดีจนจบระดับมัธยมศึกษาตอนปลาย ต่อมาศึกษาในระดับอุดมศึกษาที่มหาวิทยาลัยอัสสัมชัญในช่วง 2 ปีแรก ก่อนที่จะได้ไปศึกษาต่อที่สหรัฐอีกครั้งในช่วง 2 ปีหลัง โดยสำเร็จการศึกษาในระดับปริญญาตรี 2 ใบ คือ B.A. In Art จากวิทยาลัยเฟรมิงแฮม (Framingham College) รัฐแมสซาชูเซตส์ และ B.A. Business จากวิทยาลัยโคลัมเบีย (Columbia College) ชิคาโก รัฐอิลลินอย

อาชีพทางดนตรีและวงการบันเทิง 
นิโคลเข้าสู่วงการบันเทิงตอนอายุ 14-15 ปี โดยเริ่มจากงานถ่ายแบบเสื้อผ้าวัยรุ่น ลงในนิตยสารเธอกับฉัน, วัยหวาน, วัยน่ารัก, แพรวสุดสัปดาห์ และงานโฆษณาสินค้าอื่น ๆ โดยเฉพาะโฆษณายาสีฟันใกล้ชิด ซึ่งเป็นโฆษณาชิ้นแรกของเธอในปี พ.ศ. 2533 แสดงคู่กับ อำพล ลำพูน

เธอเริ่มประกวดร้องเพลงของสตาร์เซิร์ชใน พ.ศ. 2539 ต่อมาใน พ.ศ. 2540 เธอได้ร้องเพลง "ไม่แน่ใจ" ซึ่งเป็นเพลงแรกที่เธอได้ร้อง โดยเป็นเพลงประกอบละคร เงามรณะ ก่อนที่ในปีถัดมา จะได้ออกอัลบั้มแรก ชื่อ กะ-โป-โล-คลับ ซึ่งมีแนวเพลงป็อปทันสมัย แนวเพลง สดใส สื่อออกมาตามสไตล์ของตัวเธอ โดยมิวสิควิดีโอเพลง "กะโปโล" ในอัลบั้มนี้เอง ได้รับเลือกไปการประกวดงาน MTV Video Music Awards Asian Viewers Choice 1998 อัลบั้มชุดนี้มียอดขาย 1.2 ล้านตลับ

ต่อมาใน พ.ศ. 2542 เธอได้ออกอัลบั้ม บุษบาหน้าเป็น โดยมีเพลงที่มีชื่อเสียงตามชื่ออัลบั้ม คือเพลง "บุษบา" ทำให้ชื่อบุษบากลายเป็นคำเรียกติดปากแทนตัวเธอ เพลงอื่น ๆ ที่มีชื่อเสียง อาทิ "ทำไมเป็นคนแบบนี้", "ใจร้าย", "เปรี้ยวใจ", "ไมใช่ ไม่ใช่", "ใต้แสงตะวัน", "ดอกไม้ที่ทำตก", "อยู่ที่ใจ" "วันหนึ่ง...จะทำเพื่อเธอ" ปลายปีเดียวกันนี้เอง เธอปล่อยอัลบั้มพิเศษ บุษบาหน้าเป็น อะคูสติกเวอร์ชัน ซึ่งได้รับการตอบรับอย่างดี ผลสำรวจหลายแห่งยกให้เธอเป็นนักร้องหญิงวัยรุ่นยอดนิยม รวมถึงได้เป็นพรีเซนเตอร์ให้แก่เครือข่ายโทรศัพท์เคลื่อนที่ GSM2WATT ส่งผลให้ยอดขายในอัลบั้มชุดนี้ทะยานสูงถึง 2.6 ล้านตลับ และเป็นการปิดฉาก 2 ล้านตลับของแกรมมี่เป็นคนสุดท้ายอีกด้วย

พ.ศ. 2544 เธอปล่อยอัลบั้ม พันธุ์ดุ ซึ่งเปลี่ยนภาพลักษณ์ของเธอให้ดูเข้มขึ้น และมีเพลงที่ใช้ประกอบละคร รัน...รักอันตราย ถึง 3 เพลงด้วยกัน ได้แก่ "ฉันก็สู้คน", "คนที่ไม่มีใครต้องการ และ "เพิ่งรู้" โดยเพลง "ฉันก็สู้คน" เป็นเพลงแนวพังค์ร็อคที่มีลักษณะที่ตรงกับแบบแผนของอัลบั้มมากที่สุด ส่วนเพลงอื่น ๆ ยังคงไม่แตกต่างจากแนวเพลงในอัลบั้มก่อนหน้าที่เป็นแนวป็อปและแฝงด้วยเครื่องดนตรีแบบอะคูสติกในบางเพลง สองปีถัดมา เธอปล่อยอัลบั้ม หัวใจเดินทาง (On the way) เป็นอัลบั้มที่เธอได้ร่วมงานกับทีมโปรดิวเซอร์ใหม่ โดยได้อพิสิษฏ์ ณ ตะกั่วทุ่ง, บุญฤทธิ์ สุขเสรีทรัพย์ และจักราวุธ แสวงผล เป็นแกนนำ ส่วนในด้านดนตรีก็มีจุดเด่น เช่น การใช้ Loop Drum เพิ่มจังหวะเพลงเร็ว, การนำแนวเพลงเร้กเก้และฮิพฮอพมาผสม รวมถึงร็อกมารวมไว้ นอกจากนี้ เธอยังได้พัฒนาวิธีการร้องให้เข้ากับเพลง เช่น การร้องหนักในเพลงเร็วแนวร็อก ไม่เน้นลูกเอื้อน และการร้องแบบกึ่งพูดกึ่งแร็พในเพลงเร้กเก้ ฮิพฮอพ นอกจากนี้ เธอยังร้องคอรัสเองอีกด้วย

พ.ศ. 2557 เธอปล่อยซิงเกิล "อีกครั้งนึง" ภายใต้สังกัดใหม่ สหภาพดนตรี พร้อมกับเปลี่ยนชื่อตนเป็น "นิกกี้ เทริโอ" ก่อนที่จะเปลี่ยนกลับมาใช้ชื่อ "นิโคล เทริโอ" เหมือนเดิมในเพลง "ตัวติดกัน"

นิโคล ยังมีผลงานการแสดงอื่น ๆ อาทิ ละครโทรทัศน์ (รัน! รักอันตราย), ละครเวที (อโรคา จอมยากับยาใจ ในคอนเสิร์ตแบบเบิร์ดเบิร์ดโชว์เมื่อปี 2543), ภาพยนตร์ (คืนไร้เงา ONE NIGHT HUSBAND) และการประกวดเต้นในรายการ แดนซิงวิทเดอะสตาร์ไทยแลนด์ ซึ่งเธอแสดงคู่กับณัฎฐภัทร รุ่งรักษา แต่เธอได้ถอนตัวจากการแข่งขันหลังจากที่ได้รับบาดเจ็บในการซ้อม

ชีวิตส่วนตัว 
นิโคลเคยสมรสกับจีระศักดิ์ ปานพุ่ม นักร้องชาวไทย เมื่อวันที่ 24 มกราคม พ.ศ. 2547 ด้วยพิธีการอย่างคาทอลิกที่อาสนวิหารอัสสัมชัญ มีบุตรชาย 1 คน ชื่อ "ทิกเกอร์" อชิระ เทริโอ ซึ่งปัจจุบันก็เป็นศิลปินในสังกัดจีเอ็มเอ็ม แกรมมี่เช่นกัน นิโคลกับจีระศักดิ์แยกทางกันเมื่อวันที่ 15 กุมภาพันธ์ พ.ศ. 2551

ผลงานเพลง

สตูดิโออัลบั้ม

อัลบั้มรวมเพลงฮิต 
 2543 - อัลบั้ม รวมฮิต บิวตี้โฟร์
 2545 - อัลบั้ม The Best Selected
 2542 - อัลบั้ม Grammy Hot Hit Vote 2000
 2555 - อัลบั้ม Forever Love Hits by Nicole

อัลบั้มพิเศษ 
 2541 - อัลบั้ม Super Network Super Star (ร้อยใจเราเป็นหนึ่งเดียว, พรจากดวงดาว, OH OH, อยากมีภาระ)
 2542 - อัลบั้ม บุษบาหน้าเป็น Acoustic Version
 2543 - อัลบั้ม Another Part Of Me  (อัลบั้มภาษาอังกฤษ) 
 2544 - อัลบั้ม Playtime Vol.1  (อัลบั้มภาษาอังกฤษ และไทย) 
 2544 - อัลบั้ม Playtime Vol.2  (อัลบั้มภาษาอังกฤษ และไทย) 
 2545 - อัลบั้ม Two Faces Of Love  (อัลบั้มนำเพลงเก่ายอดนิยมจากศิลปินอื่นมาร้องใหม่) 
 2550 - อัลบั้ม Beautiful Life  (อัลบั้มนำเพลงเก่ายอดนิยมจากศิลปินอื่นมาร้องใหม่)

อัลบั้มร่วมกับศิลปินอื่น 
 2543 - อัลบั้ม Seven
 2545 - อัลบั้ม ยินยอม พี่น้องร้องเพลง อัสนี - วสันต์ 2 (เพลง ยินยอม)
 2545 - อัลบั้ม We Love Carpenters

ซิงเกิล 
{| class="wikitable plainrowheaders" style="text-align:center;"
|-
! scope="col" rowspan="1" style="width:2em;"| ปี
! scope="col" rowspan="1" style="width:20em;"| ชื่อเพลง
! scope="col" rowspan="1" style="width:15em;"| อัลบั้ม
|-
!colspan="7"| ค่ายจีเอ็มเอ็ม แกรมมี่
|-
|rowspan="1"| 2540
|align="left"| "ไม่แน่ใจ" (เพลงประกอบละคร เงามรณะ)
|rowspan="6"|กะ-โป-โล-คลับ
|-
|rowspan="4"| 2541
|align="left"| "กะโปโล"
|-
|align="left"| "Oh Oh"
|-
|align="left"| "พอแล้ว"
|-
|align="left"| "ต่อไปนี้นะ"
|-
|rowspan="8"| 2542
|align="left"| "วันที่อ่อนไหว"
|-
|align="left"| "ฉันจะอยู่กับเธอ"(เพลงประกอบภาพยนตร์ กำแพง)
| เพลงประกอบภาพยนตร์ กำแพง
|-
|align="left"| "บุษบา"
|rowspan="6"|บุษบาหน้าเป็น
|-
|align="left"| "ใจร้าย"
|-
|align="left"| "เปรี้ยวใจ"
|-
|align="left"| "ทำไมเป็นคนแบบนี้"
|-
|align="left"| "วันหนึ่ง...ฉันจะทำเพื่อเธอ"
|-
|align="left"| "ไม่ใช่ไม่ใช่"
|-
|rowspan="3"| 2543
|align="left"| "ดอกไม้ที่ทำตก (Acoustic Ver.)"
|rowspan="3"|บุษบาหน้าเป็นAcoustic Version
|-
|align="left"| "ไม่ใช่ ไม่ใช่ (Acoustic Ver.)"
|-
|align="left"| "เปรี้ยวใจ (Acoustic Ver.)"
|-
|rowspan="5"| 2544
|align="left"| "ฉันก็สู้คน" (เพลงประกอบละคร รัน! รักอันตราย)
|rowspan="5"|พันธุ์ดุ
|-
|align="left"| "เพิ่งรู้" (เพลงประกอบละคร รัน! รักอันตราย)
|-
|align="left"| "คนที่ไม่มีใครต้องการ"(เพลงประกอบละคร รัน! รักอันตราย)
|-
|align="left"| "ไม่มีใครขอ"
|-
|align="left"| "ไม่มาก ไม่บ่อย แต่ไม่หาย"
|-
|rowspan="3"| 2546
|align="left"| "ร้านขายยา"
|rowspan="3"|หัวใจเดินทาง
|-
|align="left"| "ถ้าเป็นเมื่อก่อน"
|-
|align="left"| "ไม่มีเหตุผล"
|-
|rowspan="2"| 2550
|align="left"| "รักไม่ยอมเปลี่ยนแปลง"
|rowspan="2"|Beautiful Life
|-
|align="left"| "ยิ้มให้กับความผิดหวัง"
|-
|rowspan="1"| 2552
|align="left"| "น้ำตาหยดไหน"
|rowspan="1"|Single Female
|-
|rowspan="1"| 2556
|align="left"| "เติมฝัน" (เพลงประกอบละครเวที ลัดดาแลนด์) (ต้นฉบับ วิยะดา โกมารกุล ณ นคร)
|rowspan="1"|ไม่มีอัลบั้ม|-

!colspan="7"| ค่ายสหภาพดนตรี
|-
|rowspan="2"| 2557
|align="left"| "อีกครั้งหนึ่ง"
|rowspan="3"|ไม่มีอัลบั้ม|-
|align="left"| "ตัวติดกัน"
|-
|rowspan="1"| 2558
|align="left"|  "เหมือนใจจะขาด"
|-
! colspan="3" |ค่ายจีเอ็มเอ็ม แกรมมี่
|-
|rowspan="1"| 2560
|align="left"| "อยากหมุนเวลา" (Cover Version) (ต้นฉบับ เจตริน วรรธนะสิน)
|rowspan="1"|ไม่มีอัลบั้ม|-
! colspan="3" |ค่ายโมโนมิวสิค
|-
|2561
| align="left"| "ให้โอกาสฉัน"
|ไม่มีอัลบั้ม|-
! colspan="3" |ค่ายจีเอ็มเอ็ม แกรมมี่
|-
|rowspan="2"| 2563
| align="left"| "บุษบา"
| เพลงประกอบละคร ฉันชื่อบุษบา|-
| align="left"| "ไม่แน่ใจ"
| เพลงประกอบละคร พงศธร|-
|rowspan="1"| 2565
|align="left"| "ใต้แสงตะวัน
|rowspan="1"|เพลงประกอบละคร ศุภณัฐ|}

 คอนเสิร์ต 
 ปี 2545 มหกรรมคอนเสิร์ตถูกใจคนไทย
 ปี 2550  คอนเสิร์ต 25 ปี นิติพงษ์ ห่อนาค
 ปี 2553  Bam's Love Song
 ปี 2553  บริษัทสร้างสุข
 ปี 2556 Green Concert # 16 : Seven Return
 ปี 2557 The Friendship concert
 ปี 2559 คอนเสิร์ตล้านตลับ
 ปี 2561  GREEN CONCERT #21 DANCE FEVER 
 ปี 2562 คอนเสิร์ต Cassette Festival Concert
 ปี 2566 คอนเสิร์ต Y2K CONFEST
 ปี 2566 คอนเสิร์ต Grammy X RS : 90's Versary Concert

 ผลงานภาพยนตร์ 
2546 - คืนไร้เงา รับบทเป็น สิปาง
 2552 - ห้าแพร่ง (ตอน รถมือสอง) รับบทเป็น นุช
 2555 - รักแรกกระแทกจิ้น  รับบทเป็น ธิดา
 2558 - Zero Tolerance รับบทเป็น Ploy
 2560 - Face Off ครีมมนุษย์ รับบทเป็น คุณหมอ
 2564 -ปริศนารูหลอน รับบทเป็น ใหม่

 ผลงานละครเวที 
 2543 - แบบ เบิร์ด เบิร์ด โชว์ ครั้งที่ 7 ตอน อโรคา จอมยากับยาใจ
 2552 - ลมหายใจ เดอะมิวสิคัล
 2556 - ลัดดาแลนด์
 2561 - Still On My Mind The Musical

 ผลงานละครโทรทัศน์ 

 ผลงานรายการโทรทัศน์ 

2557 เทยเที่ยวไทย EP.149
2558 ทอล์ก-กะ-เทย EP.5
2558 4 โพดำ
2560 I Can See Your Voice TH
2560 Re-Master Thailand
2560 Loukgolf's English Room
2560 3 แซบ วันที่ 7 พ.ค 60
2561 ทอล์ก-กะ-เทย EP.17
2561 4 โพดำ The Battle2561 เดอะเน็กซ์บอย/เกิร์ลแบนด์ไทยแลนด์'' ช่อง 7 โปรดิวเซอร์ทีมเกิร์ล
2561 เอกกี้ ซอย 31
2562 Behind The Song | EP.2
2562 ดาราพารวย EP.5
2563 ดาราพารวย EP.38
2563 Club Friday Show
2563 Sing if you can EP.2
 2564 The Wall Song

รายการวิทยุ 

 2564 Cassette Club | 1 เม.ย. 64
2564 Cassette Club | 4 ก.พ. 64
2564 Y25 Music Space's
2562 Monday มันดี เอกกี้อ้อม

รางวัลที่ได้รับ 
 ชนะเลิศการประกวดร้องเพลง Star Search รุ่นที่ 1
 นักร้องเดี่ยวยอดเยี่ยม จากงานประกาศรางวัล ท็อปอวอร์ด 2000
 นักแสดงหญิงยอดเยี่ยม คมชัดลึกอวอร์ด คืนไร้เงา

อ้างอิง

แหล่งข้อมูลอื่น 

 
 
 

นักร้องหญิงชาวไทย
นักแสดงหญิงชาวไทย
นางแบบไทย
นักแสดงหญิงชาวไทยในศตวรรษที่ 20
นักแสดงหญิงชาวไทยในศตวรรษที่ 21
นักร้องป็อปไทย
ชาวไทยเชื้อสายอเมริกัน
ชาวไทยเชื้อสายฝรั่งเศส
ศิลปินสังกัดสหภาพดนตรี
ศิลปินสังกัดจีเอ็มเอ็ม แกรมมี่
คริสต์ศาสนิกชนนิกายโรมันคาทอลิกชาวไทย
บุคคลจากโรงเรียนนานาชาติร่วมฤดี
นักร้องเพลงภาษาอังกฤษชาวไทย